Atklāta konkursa 
[bookmark: _Hlk149835394]“Jorģa Zemitāna tilta pārbūve”
 ID Nr. CAIP 2024/07

Atbildes uz 31.05.2024. iesniegtajiem jautājumiem 


1.jautājums:
Apsekojot objektu tika konstatēts, ka uz tilta atrodas tramvaju sliedes pa kurām nenotiek tramvaju kustība, darbu daudzumu un izmaksu sarakstā nav izdalītas pozīcijas par tramvaju sliežu demontāžu. 
Lūdzam Pasūtītāju papildināt darbu daudzumu un izmaksu sarakstu ar jaunu darbu pozīciju par tramvaja sliežu demontāžu. 

Atbilde:
Komisija skaidro, ka sliedes atrodas tikai uz pārvada un to demontāža ietverama brauktuves demontāžas apjomos, darbu daudzumu un izmaksu saraksta 1.Būvkonstrukcijas (BK) sadaļas 1.3.Esošo konstrukciju nojaukšana apakšsadaļas pozīcijā Nr.1.3.10. “Brauktuves demontāža līdz laiduma sijām (tai skaitā notekcaurules)”.

2.jautājums:
Būvprojekta daļā Būvkonstrukcijas (BK, MK) specifikāciju punktā S5.1 minēts Barjeru konstrukcijas, margu konstrukcijas un aizsargvairogu konstrukcijas papildus krāsojamas, krāsu tonis RAL 7039, savukārt specifikāciju punktā S7.4.1. minēts, ka barjerām jābūt tērauda, karsti cinkotām,  rasējumu PĀRVADA MARGU KONSTRUKCIJA Nr. MK-01/1 un Nr. MK-01/2  piezīmēs  norādīts, ka visi margu elementi uzstādāmi cinkoti, pēc cinkošanas metināšana nav pieļaujama un rasējuma PĀRVADA AIZSARGVAIROGU KONSTRUKCIJA Nr. MK-02 piezīmēs norādīts, ka visi elementi uzstādāmi cinkoti, pēc cinkošanas metināšana nav pieļaujama.
Lūdzam pasūtītāju apstiprināt, ka barjeru konstrukcijas, margu konstrukcijas un aizsargvairogu konstrukcijas jāparedz tikai karsti cinkotas un tās nav papildus jākrāso.

Atbilde:
Komisija skaidro, ka tērauda margu, barjeru, aizsargvairogu elementi uzstādāmi cinkoti-krāsoti, krāsu tonis RAL 7039.

3.jautājums:
Darbu pozīcijās 2.5.2. un 2.6.2. norādīts Karstā asfalta AC22 bin saistes kārtas būvniecība, izmantojot rupjo minerālmateriālu ar stiprības klasi SI, savukārt Autoceļu būvdarbu specifikācijas 2023 nosaka, ka maksimālā lietojamo rupjo minerālmateriālu  stiprības klase ir SII.
Lūdzam pasūtītāju koriģēt Lietojamo rupjo minerālmateriālu stiprības klasi atbilstoši Autoceļu būvdarbu specifikācijām 2023. 

Atbilde:
Komisija skaidro, ka būvuzņēmējam jāpielieto “Autoceļu būvdarbu specifikācijām 2023” atbilstošs materiāls.

4.jautājums:
Darbu pozīcijā 2.21.4. noteikts, ka jāveic balstu un stabu aprīkošana ar dzeltenu atstarojošu marķējumu, bet Rīgas domes 2021.gada 15.decembra saistošajos noteikumos Nr. 103  Rīgas teritoriālais plānojums (Redakcija 3.1.) noteikts, ka Krustojumos, pie gājēju pārejām un ietves brīvtelpā visu veidu stabus – luksoforus, ceļa zīmes, reklāmas, apgaismojuma stabus – marķē ar 10 cm platām baltām, kontrastējošām joslām 160 cm, 140 cm un 35 cm augstumā no ietves virsmas.
Lūdzam pasūtītāju precizēt krāsu kontrastējošām lentām.

Atbilde:
Komisija skaidro, ka darbi veicami atbilstoši Rīgas domes 2021.gada 15.decembra saistošajos noteikumos Nr. 103  “Rīgas teritoriālais plānojums” (Redakcija 3.1.) noteiktajam.

5.jautājums:
Darbu daudzumu pozīcijā 2.21.3. norādīts, ka jāuzstāda atstarojošās brauktuves kniedes (atstarotāja krāsa – dzeltens) , savukārt pie tehniskās dokumentācijas nav norādītas brauktuves  atstarojošās kniedes tehniskās specifikācijas/ ģeometriskie izmēri. 
Lūdzam pasūtītāju precizēt brauktuves atstarojošās kniedes tehniskās specifikācijas/ ģeometriskos izmērus.

Atbilde:
Komisija skaidro, ka pielietojamas kniedes ar garumu x platumu, kas ir no 100x100mm līdz 115x115 mm. Redzamības distance ≥200m. Spiedes pretestība > 11,5 tonnas. Mitruma izturība - IP68. Atstarošanas elementi -  dzelteni. Stiprināšana asfaltā – atbilstoši ražotāja specifikācijai, ar speciālu līmi (ķīmiju).

6.jautājums:
Darbu pozīcijas  2.22.1. un 2.22.2 nosaka, ka Ceļu horizontālie apzīmējumi ir jāuzklāj ar termoplastiskiem materiāliem, savukārt projekta skaidrojošajā aprakstā un Autoceļu būvdarbu specifikācijas 2023 norādīts, ka Horizontālos apzīmējumus veido ar termoplastiskiem materiāliem, aukstplastiskiem materiāliem, iepriekšsagatavotiem kontūrelementiem un simboliem vai citiem materiāliem. Horizontālo apzīmējumu materiālu tehniskajām prasībām jāatbilst LVS EN 1436, fizikālajām īpašībām jāatbilst LVS EN 1871.
Ņemot vērā augstāk norādīto, lūdzam pasūtītāju koriģēt Darbu daudzumu un izmaksu sarakstu norādot, ka pretendenti drīkst izmantot gan termoplastiskos materiālus, gan aukstplastiskos materiālus.

Atbilde:
Komisija skaidro, ka ceļa horizontāliem apzīmējumiem izmantojami “Autoceļu būvdarbu specifikācijas 2023” un Rīgas valstspilsētas pašvaldības Ārtelpas un mobilitātes departamenta Ceļu specifikācijās atļautie plastikāta materiāli.

7.jautājums:
Darbu pozīcijā 1.4 norādīts, Atseviški augošu koku (Ø≥ 20cm) zāģēšana ar celmu laušanu (frēzēšana) 1 gab.  
Lūdzam pasūtītāju precizēt zāģējamā koka atrašanās vietu.  

Atbilde:
Komisija skaidro, ka koka ciršana atbilstoši Rīgas valstspilsētas Apstādījumu saglabāšanas komisijas lēmumam nav jāparedz.

8.jautājums:
Darbu daudzumu sarakstā ir paredzēts esošo plastmasas/ gumijas atdures demontāža – 8 gab., apsekojot objektu konstatēts, ka objektā atrodas arī norobežojošie stabiņi kurus nepieciešams demontēt, bet šāds darbu veids darbu daudzumu sarakstā nav paredzēts. 
Lūdzam pasūtītāju precizēt demontējamo norobežojošo stabiņu skaitu un nepieciešamības gadījumā papildināt darbu daudzumu sarakstu.
Atbilde:
[bookmark: _Hlk168566469][bookmark: _Hlk33016739]Komisija skaidro, ka Elektronisko iepirkumu sistēmā tiks publicēti grozījumi darbu daudzumu un izmaksu sarakstā, tiks papildināts ar pozīciju Nr.10.1. “Esošo norobežojošo stabiņu demontāža”.
Lūdzam sekot līdzi informācijai tīmekļa vietnē www.eis.gov.lv.

9.jautājums:
Objektā ir uzstādīti labiekārtošanas elementi (atkritumu urna, velo statīvi) , lai veiktu gājēju zonas betona bruģakmens seguma izbūvi ir nepieciešams, šo elementu demontāža, savukārt darbu daudzumu sarakstā šādu darbu veidu nav. 
Lūdzam pasūtītāju papildināt darbu daudzumu sarakstu ar pozīcijām: esošās atkritumu urnas demontāža un velo statīvu demontāža.

Atbilde:
Komisija skaidro, ka elementus nepieciešamības gadījumā var demontēt uz pārbūves laiku, bet pēc seguma izbūves tie ir uzstādāmi atpakaļ iepriekšējā stāvoklī. Ja tas nav iespējams, jāuzstāda jauni analogi elementi. Darbi saskaņojami ar Pasūtītāju un autoruzraugu.
Elektronisko iepirkumu sistēmā tiks publicēti grozījumi darbu daudzumu un izmaksu sarakstā, tiks papildināts ar pozīciju Nr.10.2. “Esošo labiekārtojumu elementu (atkritumu urna, velo statīvi utml.) demontāža uz būvniecības laiku (darbs veicams nepieciešamības gadījumā). Pēc būvdarbu veikšanas elementi jāuzstāda iepriekšējā stāvoklī. Ja tas nav iespējams jāuzstāda jauni analogi elementi”.
Lūdzam sekot līdzi informācijai tīmekļa vietnē www.eis.gov.lv.
 
10.jautājums:
Pie Tirdzniecības centra “Domina” C ieejas ir izveidots raksts/ ornaments  no dažādu krāsu betona bruģakmens (200x100 mm), veicot projekta realizāciju tiks daļēji izjaukts bruģa raksts, kurš netiks atjaunots un segumā radīs ornamenta nepabeigtības sajūtu, jo projekta ietvaros nepieciešams uzstādīt betona bruģakmeni 375x375x80 mm (krāsa fossil.)
Lūdzam pasūtītāju precizēt vai pretendentiem uz jaunizbūvētā seguma jāveido esošā raksta turpinājums.

Atbilde:
Komisija skaidro, ka pie tirdzniecības centra “Domina” C ieejas ir jāsaglabā esošā raksta turpinājums. Raksta salaidumu ar betona bruģakmeni 375x375x80mm precizēt dabā, saskaņojot to ar Pasūtītāju ar autoruzraugu. Būvuzņēmējs raksta turpinājumam var izmantot esošo bruģakmeni, ja tas ir labā stāvoklī. Ja esošais bruģakmens, kas izmantots rakstam, ir nolietojies, jāizbūvē analogs bruģakmens, turpinot iepriekš izbūvēto rakstu. 
Elektronisko iepirkumu sistēmā tiks publicēti grozījumi darbu daudzumu un izmaksu sarakstā, tiks papildināts ar pozīciju Nr.43.1. “Esošā betona bruģa pārlikšana, saglabājot esošo rakstu pie t/c Domina ieejas, nepieciešamības gadījumā ieklājot jauna materiāla analogu bruģakmeni. Darba un materiāla apjoms precizējams būvniecības laikā”.
Lūdzam sekot līdzi informācijai tīmekļa vietnē www.eis.gov.lv.

11.jautājums:
Pie tirdzniecības centra “Domina” ir ieklāts betona bruģakmens 200x100 mm, pēc Seguma atjaunošanas Jorģa Zemitāna tilta tuvējā teritorijā izveidosies vizuāli nepievilcīgs skats savienojot esošo betona bruģakmeni 200x100 mm ar jauno betona bruģakmeni 375x375x80 mm (krāsa fossil.) 
Lūdzam pasūtītāju apstiprināt, ka gar tirdzniecības centru “Domina”  jāieklāj betona bruģakmens 375x375x80 mm (krāsa fossil.) 

Atbilde:
Skat. atbildi uz 10.jautājumu.

12.jautājums:
Darbu daudzumu saraksta pozīcijā 91 norādīts, Ceļa zīmes metāla staba uzstādīšana betona puslodē –  2 gab., savukārt pie tehniskās dokumentācijas nav norādīts betona puslodes svars. 
Lūdzam pasūtītāju precizēt uzstādāmās betona puslodes svaru.

Atbilde:
Komisija skaidro, ka betona puslodes svars nav noteikts. Vienlaicīgi Komisija vērš uzmanību, ka Pretendentam jānodrošina tāds betona puslodes svars, lai tā pie dažādu faktoru (lietus, vējš utml.) ietekmes spētu neapgāzties vai pagriezties.

13.jautājums:
Darbu daudzumu saraksta pozīcijā 43 norādīts, betona bruģa (375x375x80 mm) seguma izbūve, bet nav norādīta betona bruģakmens krāsa.
Lūdzam pasūtītāju precizēt bruģakmens krāsu.

Atbilde:
[bookmark: _Hlk168566875]Komisija skaidro, ka darbu daudzumu un izmaksu saraksta pozīcijā Nr.43 “Betona bruģa (375x375x80mm) seguma būvniecība” paredzēts izbūvēt betona bruģi pelēkā krāsā.

14.jautājums:
Darbu daudzumu saraksta pozīcijā 48 norādīts, betona bruģa (200x100x80 mm) seguma izbūve, bet nav norādīta betona bruģakmens krāsa.
Lūdzam pasūtītāju precizēt bruģakmens krāsu.

Atbilde:
Komisija skaidro, ka darbu daudzumu un izmaksu saraksta pozīcijā Nr.Nr.48 “Betona bruģa (375x375x80mm) seguma būvniecība” paredzēts izbūvēt betona bruģi pelēkā krāsā.

15.jautājums:
Objektā Seguma atjaunošana Jorģa Zemitāna tilta tuvējā teritorija norādīts, ka balsti un stabi jāaplīmē ar kontrastējošu neatstarojošu lentu, savukārt objektā Jorģa Zemitāna tilta  pārbūve balsti un stabi jāaplīmē ar atstarojošu lentu. 
Lūdzam pasūtītāju precizēt vai objektā jāizmanto kontrastējoša neatstarojoša lenta vai arī kontrastējoša atstarojoša lenta.

Atbilde:
Komisija skaidro, ka Elektronisko iepirkumu sistēmā tiks publicēti precizējumi darbu daudzumu un izmaksu saraksta pozīcijā Nr.101 “Kontrastējošo atstarojošo lentu izbūve”.
Lūdzam sekot līdzi informācijai tīmekļa vietnē www.eis.gov.lv.

